**PASLAUGŲ VIEŠOJO PIRKIMO TECHNINĖ SPECIFIKACIJA**

II pirkimo objekto dalis

OpenEHR programinė įranga, jos konfigūravimas bei OpenEHR mokymai, OpenEHR panaudojimo studija Lietuvos sveikatos priežiūros įstaigose

|  |  |
| --- | --- |
| **1. SĄVOKOS IR SUTRUMPINIMAI** | |
| * 1. DB | Duomenų bazė |
| * 1. IS | Informacinė sistema |
| * 1. PĮ | Programinė įranga |
| * 1. Pirkimas | Perkančiosios organizacijos atliekamas viešasis pirkimas, skirtas šioje techninėje specifikacijoje nurodyto pirkimo objekto įsigijimui |
| * 1. Projektas (jei taikoma) | Projektas ESPBI IS sudarančių posistemių dekomponavimas |
| * 1. ESPBI IS | Elektroninė sveikatos paslaugų ir bendradarbiavimo infrastruktūros informacinė sistema |
| * 1. Perkančioji organizacija, Pirkėjas, Užsakovas | Valstybės įmonė Registrų centras, juridinio asmens kodas 124110246, adresas Studentų g. 39, 08106 Vilnius. Perkančioji organizacija yra PVM mokėtoja |
| * 1. Sutartis | Su Pirkimo laimėtoju sudaryta Paslaugų viešojo pirkimo-pardavimo sutartis |
| * 1. Tiekėjas, Diegėjas | Asmuo (fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai) ar asmenų grupė, su kuriuo Perkančioji organizacija sudaro sutartį |
| * 1. Techninė specifikacija | Pirkimo techninė specifikacija |
| * 1. Kitos šioje Techninėje specifikacijoje vartojamos sąvokos apibrėžtos yra apibrėžtos Sutartyje, Pirkimo sąlygose, Lietuvos Respublikos viešųjų pirkimų įstatyme, Lietuvos Respublikos viešųjų pirkimų, atliekamų gynybos ir saugumo srityje, įstatyme, Mažos vertės pirkimų tvarkos apraše, patvirtintame Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo, Numatomos viešojo pirkimo ir pirkimo vertės skaičiavimo metodikoje, patvirtintoje Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“, Lietuvos Respublikos civiliniame kodekse ir kituose viešuosius pirkimus reglamentuojančiuose teisės aktuose. | |
| 1. **BENDROS NUOSTATOS** | |
| * 1. Šioje Techninėje specifikacijoje vartojami terminai „turi būti“, „turi turėti“, „turi leisti“, „turi turėti galimybę“, „bus“, „leis“, „apims“ yra lygiaverčiai ir reiškia, kad Tiekėjas šio pirkimo apimtyje turi sukurti ir įdiegti (ar pateikti ir įdiegti) atitinkamą funkcionalumą ar suteikti atitinkamas paslaugas. | |
| * 1. Jeigu apibūdinant Pirkimo objektą, techninėje specifikacijoje yra nurodyti konkretūs modeliai ar šaltiniai, standartai, sertifikatai, protokolai, konkretūs procesai ar prekės ženklai, patentai, tipai, konkreti kilmė ar gamyba tai apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, sertifikatas, protokolas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant Perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga. Pateikti minimalūs reikalavimai – Tiekėjai gali siūlyti geresnių charakteristikų Pirkimo objektą. | |
| * 1. Paslaugų teikimui keliami bendrieji reikalavimai:      1. Tiekėjas pats pasirūpina Paslaugoms teikti reikalingomis priemonėmis ir technine įranga;      2. Tiekėjas neturi naudoti trečiųjų šalių komponentų, kurie yra nauji, niekada nenaudoti projektuose, Alpha ar Beta testavimo etapuose, reikalauja papildomų licencijų veikimui (angl. run-time licence);      3. Tiekėjas įsipareigoja Perkančiosios organizacijos atstovams teikti konsultacijas, susijusias su Pirkimo objektu, raštu bei žodžiu visą Sutarties galiojimo laikotarpį;      4. Perkančioji organizacija įsipareigoja visą Sutarties galiojimo laikotarpį teikti Tiekėjui būtiną ir reikalingą informaciją tinkamam Sutarties vykdymui;      5. Prieš suteikiant prieigą prie Perkančiosios organizacijos tvarkomų asmens duomenų, Tiekėjas privalės Perkančiajai organizacijai pateikti už asmens duomenų apsaugą atsakingo asmens vardą, pavardę ir kontaktinius duomenis (telefono numerį, el. pašto adresą);      6. Tiekėjas turės pasirašyti susitarimą dėl asmens duomenų tvarkymo, kaip tai nustatyta 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 28 straipsnio 3 dalyje, kuriame turės būti nustatytas asmens duomenų tvarkymo dalykas ir trukmė, duomenų tvarkymo pobūdis ir tikslas, asmens duomenų rūšis ir duomenų subjektų kategorijos bei Registrų centro prievolės ir teisės. | |
| * 1. Paslaugų teikimas turi būti vykdomas vadovaujantis žemiau nurodytais teisės aktais bei jų pakeitimais, atsiradusiais Paslaugų teikimo metu ir kitais su kompiuterizuojama veiklos sritimi bei kuriamomis ar modifikuojamomis el. paslaugomis susijusiais dokumentais:      1. Bendrasis duomenų apsaugos reglamentas (ES) 2016/679;      2. Lietuvos Respublikos viešųjų pirkimų įstatymas;      3. Lietuvos Respublikos viešųjų pirkimų, atliekamų gynybos ir saugumo srityje, įstatymas;      4. Lietuvos Respublikos valstybės informacinių išteklių valdymo įstatymas;      5. Lietuvos Respublikos asmens duomenų teisinės apsaugos įstatymas;      6. Lietuvos Respublikos kibernetinio saugumo įstatymas;      7. Lietuvos Respublikos Vyriausybės 2024 m. gegužės 15 d. nutarimas Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;      8. Lietuvos Respublikos Vyriausybės 2001 m. balandžio 26 d. nutarimas Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“;      9. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;      10. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;      11. Neįgaliesiems pritaikytų valstybės ir savivaldybių institucijų ir įstaigų interneto svetainių kūrimo, testavimo ir įvertinimo metodinės rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. gegužės 23 d. įsakymu Nr. T-72 „Dėl Neįgaliesiems pritaikytų interneto tinklalapių kūrimo, testavimo ir įvertinimo metodinių rekomendacijų patvirtinimo“;      12. Nacionalinės ryšių ir informacinių sistemų spragų atskleidimo tvarkos aprašas, patvirtintas Lietuvos Respublikos krašto apsaugos ministro 2021 m. liepos 9 d. įsakymu Nr. V-484 „Dėl Nacionalinės ryšių ir informacinių sistemų spragų atskleidimo tvarkos aprašo patvirtinimo“. | |
| * 1. Tiekėjas privalo vadovautis Sutarties vykdymo metu aktualiomis teisės aktų redakcijomis. Tiekėjui privalomi ir visi Sutarties vykdymo metu naujai priimti / pakeisti teisės aktai, jeigu jie susiję su Sutarties įgyvendinimu. Jei naujai priimti / pakeisti teisės aktai prieštarauja šioje Techninėje specifikacijoje aprašytiems reikalavimams, Tiekėjas turi įgyvendinti reikalavimus vadovaudamasis Sutarties vykdymo metu priimtų / pakeistų teisės aktų aktualiomis versijomis. | |
| * 1. Tiekėjas atsako už Lietuvos Respublikoje galiojančių darbuotojų saugos ir sveikatos teisės aktų ir kitų darbuotojų saugą ir sveikatą darbe reglamentuojančių dokumentų reikalavimų vykdymą. | |
| 1. **PIRKIMO OBJEKTAS** | |
| * 1. Pirkimo objektas | OpenEHR programinė įranga, jos konfigūravimas bei OpenEHR mokymai, OpenEHR panaudojimo studija Lietuvos sveikatos priežiūros įstaigose(toliau – **Paslaugos**).  Detalūs reikalavimai Paslaugoms nurodyti Techninės specifikacijos priede „Reikalavimai pirkimo objektui“ |
| * 1. Pirkimo objekto skaidymas | Pasirinkite |
| * 1. Pirkimo objekto neskaidymo į dalis pagrindimas (jei taikoma) |  |
| * 1. Mato vienetas | Komplektas  Valanda |
| * 1. Paslaugų kiekis (apimtis) | 1 kompl. (įskaitant 40 mokymo valandų)  1000 val. vystymo  10 papildomų mokymo val. |
| * 1. Nurodytas Paslaugų kiekis (apimtis) yra | 1 kompl. Maksimalus  Vystymo 1000 val. Preliminarus  Mokymų 10 val. Preliminarus  Paslaugos bus perkamos pagal poreikį, neviršijant Pirkimui skirtos lėšų sumos, nurodytos Pirkimo sąlygose |
| * 1. Minimalus Paslaugų kiekis (apimtis), kurį įsipareigoja nupirkti Perkančioji organizacija Sutarties vykdymo metu (jeigu taikoma) | 1 kompl. |
| * 1. Paslaugų kiekio (apimties) keitimas | Netaikoma |
| * 1. Paslaugų teikimo vieta | Paslaugos teikiamos nuotoliniu būdu, arba, esant poreikiui, Perkančios organizacijos padalinyje, esančiame Studentų g. 39, Vilniuje.  Paslaugų teikimo vieta gali būti keičiama Vilniaus miesto ribose. |
| * 1. Paslaugų teikimo terminas | 3.10.1. Tiekėjas visus reikalavimus nurodytus Techninės specifikacijos priede „Reikalavimai pirkimo objektui“ (1 kompl.) įsipareigoja suteikti ne vėliau kaip per 7 mėnesius nuo Sutarties įsigaliojimo dienos (tuo atveju, kai Sutarties sudarymo dieną iki 2026-04-30 yra likę ne mažiau kaip 7 mėnesiai) arba iki 2026-04-30 (tuo atveju, kai Sutarties sudarymo dieną iki 2026-04-30 yra likę mažiau kaip 7 mėnesiai).  3.10.2. Tiekėjas papildomus mokymus ir vystymo Paslaugas įsipareigoja suteikti ne vėliau kaip per 7 mėnesius nuo Sutarties įsigaliojimo dienos (tuo atveju, kai Sutarties sudarymo dieną iki 2026-04-30 yra likę ne mažiau kaip 7 mėnesiai) arba iki 2026-04-30 (tuo atveju, kai Sutarties sudarymo dieną iki 2026-04-30 yra likę mažiau kaip 7 mėnesiai). Paslaugų Užsakymai gali būti teikiami ir turi būti įvykdyti per Užsakyme nurodytą terminą, tačiau ne vėliau, nei iki aukščiau nurodyto termino pabaigos. |
| * 1. Paslaugų teikimo termino pratęsimas ir sąlygos | 3.11.1. Sutarties šalys turi teisę į **Paslaugų (1 kompl.) suteikimo termino pratęsimą**, tačiau tik tuo atveju, jei:  3.11.1.1. atsiranda įrodymais pagrįstų kliūčių ar trukdymų, kurių atsiradimui Sutarties šalys neturi įtakos ir už kuriuos jos neatsako, ir kurie sukelti ir priskirtini tretiesiems asmenims, ar kitų aplinkybių, kurių Sutarties šalys negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Sutarties šalių. Kiekvienu tokiu atveju, Sutarties šalis, inicijuojanti Paslaugų suteikimo termino pratęsimą, raštu nedelsdama, bet ne vėliau kaip per 5 darbo dienas, apie tai praneša kitai Sutarties šaliai, pateikdama minėtų aplinkybių egzistavimo įrodymus. Nurodytas aplinkybes vertina kita Sutarties šalis, šiai sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, **tačiau ne ilgiau, kaip:**  3.11.1.1.1. **iki 2026-04-30;**  arba  3.11.1.1.2. **Projekto įgyvendinimo terminui**, jei Projekto įgyvendinimo terminas bus pratęstas**, tačiau ne ilgiau, kaip** **12 mėnesių laikotarpiui;**  arba  3.11.1.1.3. **ne ilgesniam, kaip** **12 mėnesių laikotarpiui** tuo atveju, jei bus skirtas finansavimas ne iš Projekto lėšų.  3.11.2. **Papildomų mokymų ir vystymo Paslaugų teikimo terminas gali būti pratęstas,** jei nebus išnaudota nurodyta Pradinė Sutarties vertė. Tokiu atveju, Pirkėjas raštu apie tai praneša Tiekėjui, nurodydamas kokiam terminui siūloma pratęsti Paslaugų teikimo terminą. Tiekėjui sutikus, Paslaugų teikimo terminas gali būti pratęsiamas tik kol bus išnaudota nurodyta Pradinės Sutarties vertė, bet **ne ilgiau nei 12 mėnesių laikotarpiui (pratęsimų kiekis neribojamas).** |
| 1. **TIEKĖJO ĮSIPAREIGOJIMAI** | |
| * 1. Terminas per kurį Tiekėjas turi raštu informuoti Užsakovą apie bet kurias aplinkybes, kurios trukdo ir (ar) gali sutrukdyti Tiekėjui įvykdyti sutartinius įsipareigojimus Sutartyje nustatytais terminais bei tvarka | 5 darbo dienos |
| * 1. Kiti Tiekėjo įsipareigojimai | - |
| * 1. Kiti Tiekėjo įsipareigojimai nurodyti Techninės specifikacijos priede „Reikalavimai pirkimo objektui“, Sutarties projekte ir Pirkimo sąlygose | |
| 1. **PASLAUGŲ PERDAVIMO IR PRIĖMIMO TVARKA** | |
| * 1. Akto pasirašymo terminas | 5 darbo dienos |
| * 1. Akto pasirašymo periodiškumas | Aktas pasirašomas po kiekvieno Techninės specifikacijos II dalyje "Reikalavimai pirkimo objektui" nurodyto etapo, o dėl papildomų vystymo valandų ir mokymų - po jų suteikimo. |
| **6. PASLAUGŲ KOKYBĖ** | |
| * 1. Paslaugų garantinis terminas | 6 mėnesiai nuo galutinio Paslaugų perdavimo-priėmimo akto pasirašymo dienos. |
| * 1. Paslaugų trūkumų pastebėtų Paslaugų perdavimo – priėmimo metu ar (ir) po Akto pasirašymo pašalinimo terminas | Per Paslaugų defektų akte nurodytą terminą. |
| 1. **SAUGUMO REIKALAVIMAI** | |
| * 1. Siekiant išvengti saugumo spragų ir pažeidžiamumų programinėje įrangoje, Tiekėjas, kurdamas PĮ ir teikdamas PĮ priežiūros paslaugas, turi vadovautis visuotinai pripažintais saugaus kodavimo standartais ir gerąja praktika (The Open Web Application Security Project (OWASP) Secure Coding Practices ir kt.). Kuriama PĮ neturi turėti nesankcionuotos prieigos prie duomenų ir kitų saugumo pažeidimų, kurie įvardijami naujausiame OWASP Testing Guide (neapsiribojant „OWASP Top 10“ pažeidžiamumais) (https://www.owasp.org) sąraše, The OWASP API Security sąraše ir kt. OWASP parengtose IS saugumo metodikose arba lygiaverčiuose dokumentuose. Saugumo patikrinimai (grėsmių modeliavimai, išeities kodo pažiūros ir kt. saugaus kodavimo standartuose ir gerojoje praktikoje numatyti saugumo patikrinimai) turi būti vykdomi kiekviename PĮ kūrimo (vystymo, priežiūros) etape. Atliekant saugumo patikrinimus turi būti remiamasi naujausiomis šių metodikų versijomis: OWASP Web Security Testing Guide, Penetration Testing Execution Standard (PTES), Open Source Security Testing Methodology Manual (OSSTMM), Information Systems Security Assessment Framework (ISSAF), SANS, NIST SP 800-30“ ar lygiavertėmis saugumo patikrinimo metodikomis. | |
| * 1. Tiekėjas, suderinęs su Perkančiąja organizacija, turi naudoti naujai kuriamai PĮ jos kūrimo dieną esamas naujausias programinių paketų (pvz. Microsoft Office 2019 WordML technologijos naudojimui), bibliotekų (pvz. jQuery v3.7.1, jQuery.min, Bootstrap ir kt.), programavimo kalbų, jų kompiliatorių bei interpretatorių versijas (pvz., JDK21*,* .NET 4.8, .NET Core, PHP 8.0). | |
| 1. **APLINKOSAUGINIAI REIKALAVIMAI** | |
| * 1. Atsižvelgiant į tai, kad perkamos Paslaugos yra nematerialaus pobūdžio intelektinės paslaugos, nesusijusios su materialaus objekto sukūrimu, kurių teikimo metu nebus sukurtas neigiamas poveikis aplinkai, taip pat nebus sukuriamas taršos šaltinis ar generuojamos atliekos, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, Pirkimas laikomas žaliuoju. | |
| 1. **HIERARCHIJA** | |
| * 1. Ši Techninė specifikacija yra vientisas ir nedalomas dokumentas.   2. Techninės specifikacijos aiškinimo ir taikymo tikslais nustatoma tokia Pirkimo dokumentų viršenybės tvarka:   9.2.1. Sutarties specialioji dalis;  9.2.2. Techninė specifikacija;  9.2.3. Techninė specifikacijos priedas Nr. 1 „Reikalavimai pirkimo objektui“;  9.2.4. Kiti Techninės specifikacijos priedai (jei taikoma);  9.2.5. Sutarties bendroji dalis;  9.2.6. Pirkimo sąlygos;  9.2.7. Pirkimo sąlygų priedai;  9.2.8. Tiekėjo pasiūlymas.   * 1. Jei bet kuriame iš 9.2 punkte nurodytų dokumentų yra dviprasmybių, neatitikimų ar prieštaravimų aukštesnės galios dokumentuose nustatytoms sąlygoms, šios visuomet yra laikomos turinčiomis viršenybę prieš žemesnės galios dokumente nustatytas sąlygas nuo jų nustatymo momento.   2. Tuo atveju, jei Tiekėjo pateikti dokumentai, įskaitant licencijas, jų naudojimo taisyklės ar pan., prieštarauja 9.2.1-9.2.8 p. nurodytuose dokumentuose nustatytoms sąlygoms, vadovaujamasi 9.2.1-9.2.8 p. nurodytų dokumentų nuostatomis. | |
| 1. **KARTU SU PASIŪLYMU TIEKĖJAS TURI PATEIKTI** | |
|  | |
| 1. **PRIEDAI** | |
| * 1. Priedas Nr. 1 | Reikalavimai pirkimo objektui |