Pirkimo sąlygų 8 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAujami KOKYBĖS BEI APLINKOS APSAUGOS VADYBOS SISTEMOS STANDARTAI

**OpenEHR programinė įranga, jos konfigūravimas bei OpenEHR mokymai, OpenEHR panaudojimo studija Lietuvos sveikatos priežiūros įstaigose**

**1 pirkimo dalis**

1. Tiekėjas privalo atitikti šiame priede nustatytus kvalifikacijos reikalavimus. Jei tiekėjo teisė vykdyti atitinkamą veiklą nėra pilnai patikrinta, jis įsipareigoja užtikrinti, kad sutartį vykdys tik asmenys, turintys teisę verstis šia veikla.
2. Perkančioji organizacija gali laikyti, kad tiekėjas neturi reikiamo profesinio pajėgumo, jei nustato, kad tiekėjas turi interesų konfliktą, kuris galėtų neigiamai paveikti sutarties vykdymą.
3. Jei tiekėjas pateikia lygiaverčius dokumentus, pateiktų dokumentų lygiavertiškumą privalo įrodyti pats tiekėjas.

Lentelė 1.

|  |  |  |  |
| --- | --- | --- | --- |
| Nr. | Kvalifikacinis reikalavimas | Atitiktį reikalavimui įrodantys dokumentai | Ūkio subjektas, kuris turi atitiktį reikalavimą |
|  | Tiekėjas per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau negu 3 metus) iki pasiūlymo pateikimo termino pabaigos yra tinkamai suteikęs informacinės sistemos sukūrimo paslaugas (sukūręs OpenEHR pagrindu veikiančią informacinę sistemą), kurių vertė ne mažesnė kaip 210 000 EUR be PVM.  Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių jau įvykdytomis dalimis.  Jeigu tiekėjas teikia informaciją **apie vykdomą sutartį**, laikoma, kad jo patirtis atitinka keliamą reikalavimą, jei tiekėjas yra suteikęs informacinės sistemos sukūrimo paslaugas už ne mažesnę kaip 210 000 Eur be PVM sumą, t. y. sukūręs informacinę sistemą. | 1. Pažyma, parengta pagal Pirkimo sąlygų 14 priede pateiktą formą; 2. Užsakovo pažyma / atsiliepimas apie suteiktas paslaugas. Pateikiamoje pažymoje / atsiliepime turi būti nurodytas:    1. sutarties objektas;    2. sutarties įvykdymo data (jei sutartis įvykdyta);    3. paslaugų teikimo laikotarpis (pradžia ir pabaiga);    4. paslaugų gavėjas;    5. patvirtinimas, kad paslaugos buvo suteiktos tinkamai.   Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios veiklos buvo atliktos, kad per nurodytą laikotarpį pagal atliktas veiklas tiekėjas turėtų pirkimo sąlygose reikalaujamą patirtį.  Abiejų šalių pasirašyti priėmimo-perdavimo aktai ar kiti lygiaverčiai dokumentai yra tinkami tik tuo atveju, jei juose yra pateikta informacija apie tai, kad paslaugos suteiktos ir užsakovas dėl suteiktų paslaugų pretenzijų neturi ar kita informacija leidžianti įsitikinti, jog paslaugos suteiktos tinkamai.  **Pastaba.**  Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei sutarties objektą apibūdinančių dokumentų kopijas arba be išankstinio įspėjimo susisiekti su tiekėjo nurodytu užsakovo atstovu. | Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Subtiekėjams šis reikalavimas nenustatomas.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas. |
| 2. | Tiekėjas turi turėti (arba gali pasitelkti) kvalifikuotus specialistus, atsakingus už pirkimo sutarties vykdymą.  **Pastaba.** Perkančioji organizacija **2.1–2.3** punktuose nurodo reikalaujamas kompetencijas, o tiekėjas turi pateikti siūlomą specialistų, atitinkančių reikalaujamas kompetencijas, skaičių. Tas pats asmuo galės atlikti kelių specialistų funkcijas. | 1) siūlomų specialistų sąrašas, parengtas pagal Pirkimo sąlygų 14 priede pateiktą formą;  2) Tuo atveju, kai specialistas nėra tiekėjo darbuotojas, pateikiamas specialisto sutikimas tiekėjui laimėjus konkursą ir pasirašius viešojo pirkimo sutartį vykdyti jam priskirtas pareigas. | Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 2.1. | **Projekto vadovas:**   1. Per pastaruosius 7 metų specialistas turi turėti ne mažesnę kaip 3 metų projektų vadovo patirtį įgyvendinant sutartis (projektus), susijusias su informacinių sistemų kūrimu. 2. Per pastaruosius 5 metus specialistas turi būti įgyvendinęs ne mažiau kaip 1 sutartį / projektą, kuriame specialistas buvo atsakingas už informacinės sistemos kūrimo projekto valdymą ir kurio vertė yra ne mažesnė kaip 210 000 EUR (be PVM). | Pažyma, parengta pagal Pirkimo sąlygų 14 priede pateiktą formą. |
| 2.2. | **OpenEHR ekspertas:**  Per pastaruosius 7 metus turi turėti ne mažesnę kaip 3 metų patirtį dalyvaujant OpenEHR standartu pagrįstų informacinių sistemų kūrime. | Pažyma, parengta pagal Pirkimo sąlygų 14 priede pateiktą formą. |
| 2.3. | **Informacinių sistemų analitikas:**  Per pastaruosius 10 metų turi turėti ne mažesnę kaip 5 metų patirtį analizuojant informacinės sistemos procesus ir (arba) reikalavimus. | Pažyma, parengta pagal Pirkimo sąlygų 14 priede pateiktą formą. |
| **Pastabos:**  (1) Informacinės sistemos kūrimu laikomas naujos informacinės sistemos ar naujo registro sukūrimas arba esamos informacinės sistemos ar esamo registro modernizavimas / plėtra, kai būtina sukurti naujas informacinės sistemos ar registro funkcijas arba keisti įdiegtus informacijos apdorojimo procesus, išskyrus informacinės sistemos ar registro priežiūrą ir palaikymą, kurie apima tik klaidų taisymą ir sutrikimų šalinimą.  (2) Sutarties / projekto vykdymas gali būti pradėtas anksčiau nei prieš 5 ar 7 ar 10 metų (atsižvelgiant į konkretų reikalavimą) iki pasiūlymų pateikimo termino pabaigos, tačiau sutarties / projekto įgyvendinimo pabaiga turi patekti į nustatytą 5 ar 7 ar 10 metų laikotarpį (atsižvelgiant į konkretų reikalavimą) iki pasiūlymų pateikimo termino pabaigos.  (3) Patirtis vertinama pagal užbaigtus projektus, sutartis ar darbo sutartis, išskyrus atvejus, kai ekspertas visiškai įvykdė visus savo įsipareigojimus pagal sutartį, pavyzdžiui, atliko procesų analizę ir analizės etapas yra visiškai užbaigtas bei patvirtintas. Vienu metu vykdytų projektų, sutarčių ar darbo sutarčių trukmė nėra sumuojama. Darbo patirtis skaičiuojama sumuojant projektų, sutarčių ar darbo sutarčių trukmę mėnesiais iki atitinkamo metų skaičiaus – nepilnas mėnuo laikomas pilnu mėnesiu. | | | |

1. Tiekėjų atitiktis kvalifikaciniams reikalavimams vertinama pagal Pirkimo sąlygose nustatytą pasiūlymų vertinimo tvarką.
2. Tiekėjų kvalifikacijos tikslinimas / papildymas / paaiškinimas vykdomas vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu patvirtintomis Taisyklių Nr. 1S-240 „Dėl pasiūlymų tikslinimo, papildymo ar paaiškinimo taisyklių patvirtinimo“ nuostatomis.

6. Perkančioji organizacija nereikalauja, kad tiekėjai laikytųsi kokybės vadybos sistemos ir aplinkos apsaugos vadybos sistemos